section_heading: Životopis
paragraph_text: Međutim, već 7. veljače 1386. godine Karlo je ubijen. Njegovo ubojstvo je naručila kraljica majka Elizabeta i knez Nikola I. Gorjanski. Karlove pristalice su u dogovoru s bosanskim kraljem Tvrtkom I.za njegovog nasljednika proglasili malodobnog Karlovog sina Ladislava Napuljskog. Pokušavajući pridobiti Slavoniju i Hrvatsku, Elizabeta i Marija po savjetu Nikole I. Gorjanskog su se uputile preko Slavonije prema Zagrebu, ali su ih kod Gorjana dočekali pristalice ubijenoga Karla Dračkog na čelu s Ivanom Paližnom i braćom Ladislavom i Ivanišem Horvatom i Stjepanom Lackovićem.